钦定古今图书集成/明伦汇编/氏族典/第214卷 > 何如瑛
## 钦定古今图书集成/明伦汇编/氏族典/第214卷 > 何如瑛

按《广东通志》：“如瑛，新兴人。五世祖言，据有溪洞，为云
浮镇将。父游秦，寓合浦，为采珠徒长。如瑛少失怙，能
自树立，读兵书，善骑射。从江右观察使李勉为折冲
都尉，以平盗功迁左威将军，充桂州防遏使。卢慎微
代勉节度岭南，言如瑛与罗州首领冯季康入广州
时，多匿货宝，遂执之。搜其家，得珠琲，乃父游秦所遗”
也，与季康皆死，观察使徐浩为二人讼冤，代宗下诏
褒赠，厚恤其家。